

ที่ มท ๐๘๑0.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กรกฎาคม ๒๕63

เรื่อง รายงานการขอรับการสนับสนุนงบประมาณที่องค์กรปกครองส่วนท้องถิ่นเบิกจ่ายเงินรายได้   
 ตามข้อบัญญัติ/เทศบัญญัติ ไปพลางก่อน โครงการสร้างหลักประกันด้านรายได้แก่ผู้สูงอายุ และ โครงการ   
 สนับสนุนการเสริมสร้างสวัสดิการทางสังคมให้แก่ผู้พิการหรือทุพพลภาพ ปีงบประมาณ พ.ศ. 2563   
 และโครงการสนับสนุนการจัดสวัสดิการทางสังคมแก่ผู้ด้อยโอกาสทางสังคมที่ไม่เพียงพอในปีงบประมาณ   
 พ.ศ. 2563

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 651 ลงวันที่ 3 มีนาคม 2563

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 1589 ลงวันที่ 1 มิถุนายน 2563

สิ่งที่ส่งมาด้วย 1. แบบรายงานขอรับการสนับสนุนงบประมาณที่องค์กรปกครองส่วนท้องถิ่น

เบิกจ่ายเงินรายได้ตามข้อบัญญัติ/เทศบัญญัติ ไปพลางก่อน

ขององค์กรปกครองส่วนท้องถิ่น จำนวน 1 ชุด

2. แบบรายงานขอรับการสนับสนุนงบประมาณที่องค์กรปกครองส่วนท้องถิ่น

เบิกจ่ายเงินรายได้ตามข้อบัญญัติ/เทศบัญญัติ ไปพลางก่อน

ของจังหวัด จำนวน 1 ชุด

ตามที่กรมส่งเสริมการปกครองท้องถิ่นได้แจ้งซักซ้อมแนวทางการจ่ายเงินเบี้ยยังชีพผู้สูงอายุและเบี้ยความพิการขององค์กรปกครองส่วนท้องถิ่นตามโครงการบูรณาการฐานข้อมูลสวัสดิการสังคม (e-payment) เพิ่มเติม โดยแนวทางการจ่ายเงินเบี้ยยังชีพฯ ข้อที่ 4 กรณีองค์กรปกครองส่วนท้องถิ่นไม่นำเข้า ข้อมูลผู้มีสิทธิในระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่น หรือบันทึก เลขประจำตัวประชาชนผิด รวมถึงกรณีที่ผู้สูงอายุและผู้พิการที่ย้ายภูมิลำเนาโดยองค์กรปกครองส่วนท้องถิ่น แห่งเก่าไม่จำหน่ายรายชื่อ หรือองค์กรปกครองส่วนท้องถิ่นแห่งใหม่ไม่บันทึกข้อมูลผู้มีสิทธิในระบบสารสนเทศฯ ในระยะเวลาที่กำหนด รวมทั้งกรณีที่ระบบสารสนเทศฯ ตรวจสอบพบว่าผู้สูงอายุเป็นผู้ขาดคุณสมบัติ แต่เมื่อองค์กรปกครองส่วนท้องถิ่นตรวจสอบข้อเท็จจริงแล้วมีคุณสมบัติในการรับเงินเบี้ยยังชีพครบทุกประการ โดยดำเนินการเบิกจ่ายเงินรายได้ตามข้อบัญญัติ/เทศบัญญัติ แล้วขอรับงบประมาณในส่วนที่ขาด ความละเอียด ตามอ้างถึง นั้น

กรมส่งเสริมการปกครองท้องถิ่นพิจารณาแล้วเห็นว่าเพื่อให้การแก้ไขปัญหาด้านงบประมาณขององค์กรปกครองส่วนท้องถิ่นเป็นไปด้วยความเรียบร้อย จึงขอให้จังหวัดแจ้งองค์กรปกครองส่วนท้องถิ่น ที่เบิกจ่ายเงินรายได้ตามข้อบัญญัติ/เทศบัญญัติ ไปพลางก่อน โครงการสร้างหลักประกันด้านรายได้แก่ผู้สูงอายุ โครงการสนับสนุนการเสริมสร้างสวัสดิการทางสังคมให้แก่ผู้พิการหรือทุพพลภาพ และโครงการสนับสนุน การจัดสวัสดิการทางสังคมแก่ผู้ด้อยโอกาสทางสังคม ที่ไม่เพียงพอในปีงบประมาณ พ.ศ. 2563 รายงานขอรับ การสนับสนุนงบประมาณเพิ่มเติม ตามแบบรายงานขององค์กรปกครองส่วนท้องถิ่นและให้จังหวัดรวบรวม

/ แบบรายงาน …

- 2 –

แบบรายงานขององค์กรปกครองส่วนท้องถิ่น แล้วบันทึกข้อมูลตามแบบรายงานของจังหวัด โดยสามารถ ดาวน์โหลดแบบรายงานของจังหวัดและขององค์กรปกครองส่วนท้องถิ่นผ่าน QR Code ท้ายหนังสือนี้ ทั้งนี้ ขอให้จังหวัดส่งแบบรายงานพร้อมเอกสารขององค์กรปกครองส่วนท้องถิ่นให้กรมส่งเสริมการปกครอง ท้องถิ่นภายในวันที่ 31 กรกฎาคม 2563 **หากไม่รายงานข้อมูลภายในกำหนดถือว่าไม่ประสงค์ขอรับ การสนับสนุนงบประมาณเพิ่มเติม** ทั้งนี้ สามารถส่งข้อมูลที่ผ่านการตรวจสอบและรับรองจากจังหวัดแล้ว ผ่านทางไปรษณีย์อิเล็กทรอนิกส์ odp.dla@gmail.com ก่อนได้

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น



กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทรศัพท์. ๐ - ๒๒๔๑-๙๐๐๐ ต่อ 4131 , ๔๑๓2 /โทรสาร. ต่อ ๔๑๐๓

ผู้ประสานงาน นายพีรณัฐ ประทุมชาติภักดี

นายภิเษก มีทอง